118 DE AUGMENTIS SCIENTIARUM 



trims Moralibus (quae tamen Legibus Divinis multo 

 sunt indulgentiores et solutiores), ac si Naturae liber- 

 tati cum malignitate quadam repugnent : 



&quot; Et quod Natura remittit, 



Invida jura negant.&quot; 



Ita Dendamis Indus ad Alexandri nuntios, &quot; Se in- 

 audisse quidem aliquid de nomine Pythagoras et 

 aliorum sapientum e Graecia, et credere illos fuisse 

 viros magnos ; vitio tarnen illo laborasse, quod 

 scilicet nimia in reverentia et veneratione habuissent 

 rem quampiam phantasticam^quam LegemetMorem 

 vocitabant.&quot; Quare nee illud dubitandum, mag- 

 nam partem Legis Moralis sublimiorem esse, quam 

 quo Lumen Naturae ascendere possit. Verunta- 

 men quod dicitur, babere homines etiam ex Lu- 

 mine et Lege Naturae notiones nonnullas Virtutis, 

 Vitii ; Justitiae, Injuriae ; Boni, Mali ; id verissimum 

 est. Notandum tamen, Lumen Naturae duplici 

 significatione accipi : primo, quatenus oritur ex 

 sensu, inductione, ratione, argumentis secundum 

 Leges Coeli ac Terrse ; secundo, quatenus anhnse 

 humanae interno affulget instinctu secundum Legem 

 Conscientiae, quae scintilla quaedam est et tanquam 

 reliquiae pristinae et primitivse puritatis. In quo 

 posteriore sensu praecipue particeps est anima lucis 

 nonnullius ad perfectionem intuendam et discernen- 

 dam Legis Moralis ; quae tamen lux non prorsus 

 clara sit, sed ejusmodi ut potius vitia quadamtenus 

 redarguat quam de officiis plene informet. Quare 

 Religio, sive Mysteria spectes sive Mores, pendet ex 

 Revelatione Divina. 



